**DĖL ROKIŠKIO RAJONO SAVIVALDYBĖS BŪSTO IŠNUOMAVIMO**

2019 m. vasario 20 d. Nr. TS-

Rokiškis

Vadovaudamasi Lietuvos Respublikos paramos būstui įsigyti ar išsinuomoti įstatymo 14 straipsnio 1 dalies 3 punktu, Rokiškio rajono savivaldybės tarybos 2017 m. lapkričio 30 d. sprendimu Nr. TS-199 ,,Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“, Rokiškio rajono savivaldybės tarybos 2015 m. kovo 27 d. sprendimu Nr. TS-80 patvirtinto Rokiškio rajono savivaldybės būsto ir socialinio būsto nuomos tvarkos aprašo 33.3 punktu, atsižvelgdama į savivaldybės ir socialinio būsto nuomos bei priežiūros komisijos 2019 m. sausio 31 d. siūlymą, bei į Gyčio Čeikos 2019 m. sausio 31 d. ir 2019 m. vasario 6 d. prašymus,

Rokiškio rajono savivaldybės taryba n u s p r e n d ž i a:

1. Išnuomoti Gyčiui Čeikai 21,75 kv. m. naudingojo ploto savivaldybės būstą, esantį Respublikos g. 36B-3, Rokiškio m., kol tęsis jo darbo santykiai su Rokiškio rajono savivaldybės administracija.
2. Įgalioti Rokiškio rajono savivaldybės administracijos direktorių pasirašyti savivaldybės būsto nuomos sutartį bei priėmimo ir perdavimo aktą su Gyčiu Čeika.
3. Paskelbti šį sprendimą Rokiškio rajono savivaldybės interneto svetainėje.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Ernesta Jančienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS BŪSTO IŠNUOMAVIMO“**

**Parengto sprendimo projekto tikslai ir uždaviniai.**

Gautas Gyčio Čeikos prašymas išnuomoti savivaldybės būstą ir prašymas dėl sutikimo nuomotis siūlomą būstą. Lietuvos paramos būstui įsigyti ar išsinuomoti įstatymo 14 straipsnio 1 dalies 3 punkte numatyta, kad savivaldybės būstas gali būti išnuomojamas savivaldybės tarybos sprendimu asmenims ir šeimoms, kurie su savivaldybe ar jos įstaigomis yra susiję darbo ar jų esmę atitinkančiais santykiais, apgyvendinti. Atsižvelgiant į tai, parengtas savivaldybės tarybos sprendimo projektas išnuomoti savivaldybės būstą Gyčiui Čeikai.

**Šiuo metu esantis teisinis reglamentavimas.**

Lietuvos Respublikos paramos būstui įsigyti ar išsinuomoti įstatymas.

**Sprendimo projekto esmė.**

Respublikos g. 36B-3, Rokiškio m., 21,75 kv. m. naudingojo ploto būstas yra įtrauktas į savivaldybės būsto fondą ir vadovaujantis Lietuvos Respublikos paramos būstui įsigyti ar išsinuomoti įstatymo nuostatomis, tarybos sprendimu gali būti išnuomotas. Minėtasis būstas šiuo metu yra laisvas.

Gytis Čeika nuo 2019 m. sausio 31 d. Rokiškio rajono savivaldybės administracijos Turto valdymo ir ūkio skyriuje dirba darbininku pagal neterminuotą darbo sutartį. Darbo sutartyje nustatytas trijų mėnesių bandomasis laikotarpis.

Nuo 2019 m. sausio 15 d. Gytis Čeika įrašytas į asmenų ir šeimų, turinčių teisę į paramą būstui išsinuomoti, sąrašą.

Gytis Čeika gyvena vienkiemio sodyboje Butkūnų kaime, tačiau dėl prasto susisiekimo (po darbo valandų nėra kaip grįžti į namus, nes vienintelis autobusiukas, kuris veža vaikus iš Rokiškio į artimiausią Bučiūnų kaimą išvažiuoja apie 15 val.) priverstas kaskart ieškoti būdų kaip pasiekti gyvenamąją vietą.

Atsižvelgiant į Gyčio Čeikos pateiktą prašymą ir įstatyme numatytą galimybę, parengtas savivaldybės tarybos sprendimo projektas išnuomoti savivaldybės būstą, esantį Respublikos g. 36B-3, Rokiškio m., kol tęsis jo darbo santykiai su Rokiškio rajono savivaldybės administracija.

**Galimos pasekmės, priėmus siūlomą tarybos sprendimo projektą:**

**teigiamos** – bus patenkintas gyventojo prašymas;

**neigiamos** – nebus

**Kokia sprendimo nauda Rokiškio rajono gyventojams.**

Tiesioginės naudos nėra.

**Finansavimo šaltiniai ir lėšų poreikis**.

# Lėšų nereikės, nuomininkas privalės mokėti apskaičiuotą nuomos mokestį 10,18 Eur per mėnesį. Nuomos mokestis pagal patvirtintą metodiką gali būti perskaičiuotas 1 kartą per metus.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Ernesta Jančienė